open-index/open-wikipedia-markdown huggingface dataset:
Νορικές Άλπεις

thumb|right|275px|Η κορυφή Ρόζενοκ των Νορικών Άλπεων
Οι **Νορικές Άλπεις** (γερμ. *Norische Alpen*, ιταλ. *Alpi Noriche*) είναι συλλογικός όρος με τον οποίο αποκαλούνται μερικά όρη και μικρές οροσειρές των Ανατολικών Άλπεων. Το όνομα προέρχεται από την αρχαία ρωμαϊκή επαρχία της Νορικής, που βρισκόταν στα εδάφη της σημερινής Αυστρίας και (λιγότερο) της Βαυαρίας και της Σλοβενίας.

## Ιστορικά στοιχεία
Μετά την αρχαιότητα, ο όρος κατά τον Μεσαίωνα αναφερόταν στα αλπικά όρη της Ανατολικής Φραγκίας, όπου περιλαμβάνονταν η μεταγενέστερη κομητεία του Τυρόλου, το Σάλτσμπουργκ και η Άνω Αυστρία.

Τον 19ο αιώνα ο γερμανικός όρος *Norische Alpen* κάλυπτε όλες τις οροσειρές των Κεντροανατολικών Άλπεων και των Βόρειων Ασβεστολιθικών Άλπεων ανατολικά της κορυφής Ντραϊχέρνσπιτσε. Οι Νορικές Άλπεις εθεωρούντο η μεγάλη βόρεια οροσειρά των Ανατολικών Άλπεων, μαζί με τις Καρνικές Άλπεις στον νότο και τις Ιουλιανές Άλπεις στα νοτιοανατολικά. Αργότερα η σημασία του όρου περιορίσθηκε στις οροσειρές νότια από την Κύρια Αλυσίδα των Άλπεων.

## Γεωγραφία
Σήμερα οι Νορικές Άλπεις βρίσκονται κυρίως στην Αυστρία (το 98% της έκτασής τους), ιδίως στην Καρινθία και τη Στυρία. Το μικρό υπόλοιπο υπάγεται στη γειτονική Κάτω Στυρία της Σλοβενίας.

Η περιοχή των Νορικών Άλπεων καλύπτει μια έκταση 9.811 τετραγωνικών χιλιομέτρων και εκτείνεται 97 χιλιόμετρα από τον άνω ρου του ποταμού Μουρ στα βόρεια μέχρι τον Δράβο στα νότια και 176 χιλιόμετρα από τη διάβαση Κάτσμπεργκ στα δυτικά μέχρι τον Μουρ στα ανατολικά. Οι Νορικές Άλπεις περιβάλλονται από την οροσειρά Χόε Τάουερν (Υψηλά Τάουερν) στα δυτικά, τα Νίντερε Τάουερν (Χαμηλά Τάουερν) στα βόρεια, τις Άλπεις της κοιλάδας του Γκάιλ καθώς και τις οροσειρές Καραβάνκεν και Πόχοργιε των Νότιων ασβεστολιθικών Άλπεων στα νότια.

Το υψηλότερο βουνό των Νορικών Άλπεων είναι το Άισενχουτ στη Στυρία, το οποίο με ύψος 2.441 μέτρα είναι σχετικώς χαμηλό στον χώρο των Ανατολικών Άλπεων, όπου πολλές κορυφές υπερβαίνουν τα 3.000 μέτρα. Αξιοσημείωτες κορυφές των Νορικών είναι επίσης οι Ρόζενοκ (ύψος 2.440 μ.), Τσίρμπιτσκογκελ (Zirbitzkogel, 2.396 μ.) και Γκρόσερ Σπάικογκελ (2.140 μ.)

Στα νότια οι Νορικές Άλπεις διαμορφώνουν τη Λεκάνη του Κλάγκενφουρτ. Οι πλαγιές τους χαρακτηρίζονται από την αλπική κτηνοτροφία (*Alm*, δηλαδή με ορεινά βοσκοτόπια και διαχείμαση στα χειμαδιά), ενώ επί πολλούς αιώνες υπήρχε εξορυκτική δραστηριότητα (ακόμα και σήμερα εξορύσσεται μαγνησίτης στην περιοχή του Ράντενταϊν. Σήμερα ωστόσο η περιοχή εξαρτάται σε μεγάλο βαθμό από τον τουρισμό, τόσο τον χειμερινό, όσο και τον θερινό. Υπάρχει ο Εθνικός Δρυμός  του όρους Νοκ, «προστατευόμενο τοπίο» κατηγορίας V κατά τη Διεθνή Ένωση Προστασίας της Φύσης.

* Η Νοριανή Εποχή της Τριάσιας γεωλογικής περιόδου πήρε το όνομά της από τις Νορικές Άλπεις.

## Παραπομπές


## Εξωτερικοί σύνδεσμοι

* «Noric Alps»: το λήμμα στην *Encyclopædia Britannica Online*

Νορικες
Οίκος του Στένκιλ

Ο **Οίκος του Στένκιλ**, σουηδ. Stenkil, είναι ένας δυναστικός Οίκος της Σουηδίας, που έξι μέλη του ήταν βασιλείς της Σουηδίας από τον 11ο ως τον 12ο αι. (π. 1060-π. 1125).
## Ιστορία
Τον πρώτο της Σουηδίας Οίκο του Μούνσο διαδέχθηκε ο Οίκος του Στένκιλ. Του τελευταίου των Μούνσο Εδμόνδου της Σουηδίας η κόρη Ίνγκαμοντερ, παντρεύτηκε τον Στένκιλ, πρώτο βασιλιά του Οίκου. Οι πριν από αυτόν ήταν κόμητες και μεγιστάνες στη Δυτική Γοτθία (Västergötland). Γιος του Στένκιλ ήταν ο Ίνγκε Α΄ της Σουηδίας, του οποίου η δισεγγονή Χριστίνα παντρεύτηκε τον Κάρολο Ζ΄ της Σουηδίας (1161-67) από τον επόμενο Οίκο του Σβέρκερ.

Βασιλείς της Σουηδίας από τον Οίκο του Στένκιλ:

Στένκιλ
* Χάλστεν Στένκιλσον
** Φίλιππος της Σουηδίας
** Ίνγκε Β΄ ο νεότερος
* Χάκαν ο Ερυθρός
* Ίνγκε Α΄ ο γηραιός

Την ίδια περίοδο βασίλευσαν και οι: 
* Άνουντ Γκάρντσκε, ίσως ταυτίζεται με τον Ίνγκε Α΄.
* Έρικ ΣΤ΄ και Έρικ Ζ΄, ίσως γιοι του Ίνγκε Α΄.
* Μπλοτ-Σβεν, γαμβρός επ' αδελφή του Ίνγκε Α΄.
* Ράγκνβαλντ της Σουηδίας, ίσως γιος του Ίνγκε Α΄.

## Γενεαλογία του Οίκου του Στένκιλ

## Αναφορές

## Δείτε ακόμη
* Κατάλογος μοναρχών της Σουηδίας


Κατηγορία:Βασιλείς της Σουηδίας
Στενκιλ
Οίκος του Σβέρκερ

Ο **Οίκος του Σβέρκερ** είναι ένας δυναστικός Οίκος της Σουηδίας, που τέσσερα μέλη του έγιναν βασιλείς της χώρας από τον 12ο ως τον 13ο αι.

## Ιστορία
Μετά τον Οίκο των Στένκιλ ακολούθησε η βασιλεία του Σβέρκερ Α΄ της Σουηδίας, αρχηγέτη του Οίκου του Σβέρκερ. Κατά το διάστημα π. 1130-1222 που τα μέλη του Οίκου έγιναν βασιλείς, υπήρχε ανταγωνισμός με τον Οίκο του Έρικ. Στον εμφύλιο αυτόν οι δύο Οίκοι εναλλασσόταν στην εξουσία, ώσπου επικράτησε ο δεύτερος. Ακολούθησε ο Οίκος του Μπγιέλμπο.

Βασιλείς της Σουηδίας από τον Οίκο του Σβέρκερ:

Σβέρκερ Α΄ της Σουηδίας ο πρεσβύτερος.
* Κάρολος Ζ΄ της Σουηδίας
** Σβέρκερ Β΄ της Σουηδίας ο νεότερος.
*** Ιωάννης Α΄ της Σουηδίας ο παις.

## Γενεαλογία των Σβέρκερ της Σουηδίας


Κατηγορία:Βασιλείς της Σουηδίας
Σβερκερ
Πρωτάθλημα ποδοσφαίρου ανδρών Χιλής

Το **Καμπεονάτο Νασιονάλ** (ισπανικά: *Campeonato Nacional*) αποτελεί την κορυφαία επαγγελματική κατηγορία στο σύστημα ποδοσφαιρικών πρωταθλημάτων Χιλής. Διοργανώτρια αρχή του πρωταθλήματος είναι η Εθνική Ομοσπονδία Επαγγελματικού Ποδοσφαίρου.

Πολυνίκης είναι η Κόλο Κόλο με 33 πρωταθλήματα.

## Σύστημα διεξαγωγής
Στο πρωτάθλημα συμμετέχουν είκοσι (20) ομάδες, ενώ η αγωνιστική περίοδος είναι χωρισμένη σε δύο τουρνουά Απερτούρα και Κλαουσούρα.

## Ανά σεζόν

## Τίτλοι
23x23εσ|600px Colo Colo '''Κόλο Κόλο''' **(33)** 

* 1937, 1939, 1941, 1944, 1947, 1953, 1956, 1960, 1963, 1970, 1972, 1979, 1981, 1983, 1986, 1989, 1990, 1991, 1993, 1996, 1997 Κλαουσούρα, 1998, 2002 Κλαουσούρα, 2006 Απερτούρα, 2006 Κλαουσούρα, 2007 Απερτούρα, 2007 Κλαουσούρα, 2008 Κλαουσούρα, 2009 Κλαουσούρα, 2014 Κλαουσούρα, 2015 Απερτούρα, 2017 Τρανζισιόν, 2022

23x23εσ|UdeChileLogo **[[Κλουμπ Ουνιβερσιδάδ ντε Τσίλε]]** **(18)** 

* 1940, 1959, 1962, 1964, 1965, 1967, 1969, 1994, 1995, 1999, 2000, 2004 Απερτούρα, 2009 Απερτούρα, 2011 Απερτούρα, 2011 Κλαουσουρα, 2012 Απερτούρα, 2014 Απερτούρα, 2017 Κλαουσουρα

23x23εσ|600 px CDUC **[[Κλουμπ Ντεπορτίβο Ουνιβερσιδάδ Κατόλικα (ποδόσφαιρο)|Ουνιβερσιδάδ Κατόλικα]]** **(16)** 

* 1949, 1954, 1961, 1966, 1984, 1987, 1997 Απερτούρα, 2002 Απερτούρα, 2005 Κλαουσουρα, 2010, 2016 Απερτούρα, 2016 Κλαουζούρα, 2018, 2019, 2020, 2021

23x23εσ|COBRELOALOGO2 **[[Κομπρελόα]]** **(8)** 

* 1980, 1982, 1985, 1988, 1992, 2003 Απερτούρα, 2003 Κλαουσουρα, 2004 Κλαουσουρα

23x23εσ|Rosso e Giallo **Ουνιόν Εσπανιόλα** **(7)** 

* 1943, 1951, 1973, 1975, 1977, 2005 Απερτούρα, 2013 Τρανζισιόν

23x23εσ|600px Verde Rosso Bianco Verde **[[Άουδαξ Ιταλιάνο Λα Φλορίδα|Αουδάξ Ιταλιάνο]]** **(4)** 

* 1936, 1946, 1948, 1957

23x23εσ|600px Bianco e Celeste (Strisce) **Μαγκαζιάνες** **(4)** 

* 1933, 1934, 1935, 1938

23x23εσ|600px Blu con striscia Gialla **[[Έβερτον ντε Βίνια ντελ Μαρ]]** **(4)** 

* 1950, 1952, 1976, 2008 Απερτούρα

23x23εσ|Verde e Bianco **[[Σαντιάγο Γουόντερερς]] (3)** 

* 1958, 1968, 2001
**Χουατσιπάτο** **(3)**
* 1974, 2012 Κλαουσουρα, 2023
**[[Κλουμπ Ντεπορτίβο Παλεστίνο|Παλεστίνο]]** **(2)** 

* 1955, 1978

**Σαντιάγκο Μόρνινγκ** **(1)** 

* 1942

**Κομπρεσάλ** **(1)** 

* 2015 Κλαουσουρα

**[[Ο' Χίγκινς ΦΚ]]** **(1)** 

* 2013 Απερτούρα

**Γκριν Κρος** **(1)** 

* 1945

**Ουνιόν Σαν Φελίπε** **(1)** 

* 1971

## Παραπομπές


## Εξωτερικοί σύνδεσμοι
*

Χιλη
Χιλη
Πρωτάθλημα ποδοσφαίρου ανδρών Ουρουγουάης

Το **Καμπεονάτο Ουρουγουάγιο** (ισπανικά: *Campeonato Uruguayo*) αποτελεί την κορυφαία επαγγελματική κατηγορία στο σύστημα ποδοσφαιρικών πρωταθλημάτων Ουρουγουάης. Διοργανώτρια αρχή του πρωταθλήματος είναι η Ομοσπονδία Ποδοσφαίρου Ουρουγουάης.

Η διοργάνωση, θεωρείται ως το 23ο ισχυρότερο πρωτάθλημα ποδοσφαίρου του 21ου αιώνα από τη Διεθνή Ομοσπονδία Ιστορίας και Στατιστικής του Ποδοσφαίρου. Πολυνίκης είναι η Πενιαρόλ με 51 πρωταθλήματα.

## Ιστορία
Το πρώτο πρωτάθλημα πραγματοποιήθηκε το 1900, και είχε ερασιτεχνικό χαρακτήρα έως το 1932 όταν έγινε επαγγελματικό.

## Πρωταθλητές

#### Ερασιτεχνική περίοδος

#### Επαγγελματική περίοδος

## Πίνακας πρωταθλητών

## Ομάδες με τις περισσότερες συμμετοχές (1900-σήμερα)

## Παραπομπές


## Εξωτερικοί σύνδεσμοι
*

Ουρουγουαη
Ουρουγουαη
Κεραμιδιά Ηλείας

Με το όνομα **Κεραμιδιά Ηλείας** αναφέρονται οι οικισμοί:
* η Κεραμιδιά Πύργου Ηλείας
* η Κεραμιδιά Ήλιδας Ηλείας
.pl

**.pl** είναι ο top-level domain κωδικός για την Πολωνία στο Διαδίκτυο. Τον κωδικό διαχειρίζεται ανελλιπώς από το 1990 το Επιστημονικό και Ακαδημαϊκό Δίκτυο Υπολογιστών (*[[Naukowa i Akademicka Sieć Komputerowa]], NASK*). Τον Νοέμβριο του 2021 υπήρχαν 2521159 καταχωρημένα ονόματα τομέα. 

## Παραπομπές


## Εξωτερικοί σύνδεσμοι
www.dns.pl Ο επίσημος ιστότοπος του φορέα διαχείρισης 

Κατηγορία:Πολωνία
Κατηγορία:Top-level domains
Ουρουγουανή Ομοσπονδία Ποδοσφαίρου

Η **Ουρουγουανή Ομοσπονδία Ποδοσφαίρου** (ισπανικά: *Federación Uruguaya de Football*, FUF) ήταν ομοσπονδία ποδοσφαιρικών σωματείων στην Ουρουγουάη, λειτουργώντας παράλληλα με την Ομοσπονδία Ποδοσφαίρου Ουρουγουάης (AUF) κατά τη διάρκεια της εποχής κατά την οποία το ποδόσφαιρο της Ουρουγουάης ήταν αμιγώς ερασιτεχνικό.

Ιδρύθηκε το 1923 υπό το σχίσμα του ποδοσφαίρου της Ουρουγουάης, έπειτα από την αποχώρηση της Πενιαρόλ και της Σεντράλ, κατά τη διάρκεια των αγώνων του πρωταθλήματος το 1922. Λειτουργούσε παράλληλα με την έτερη ομοσπονδία μεταξύ 1923 και 1926. Το 1926, μέσω της κυβερνητικής παρέμβασης και του λεγόμενου «Laudo Serrato», επιβλήθηκε η συγχώνευση της FUF με την AUF, σε μια ενιαία ομοσπονδία.

## Παραπομπές


Κατηγορία:Ποδοσφαιρικές ομοσπονδίες Ουρουγουάης
Αεροδρόμιο Ιγκνάτιεβο

Το **Αεροδρόμιο Ιγκνάτιεβο** () είναι μεγάλο αεροδρόμιο στη Ρωσία που βρίσκεται 20&#x20;χιλιόμετρα βορειοδυτικά του Μπλαγκοβεστσένσκ. Εξυπηρετεί σε 24ωρη βάση αεροσκάφη, τα οποία είναι μέχρι μέσου μεγέθους. Εκτός από τον πολιτικό τομέα, το αεροδρόμιο εξυπηρετεί και στρατιωτικά αεροπλάνα. 

## Αεροπορικές εταιρείες και προορισμοί

## Ατυχήματα
Στις 8 Αυγούστου 2011, κατά τη διάρκεια της Πτήσης 103 της IrAero, ένα Antonov An-24 RA-46561 υπερέβη τον αεροδιάδρομο κατά την προσγείωση. Από τα πέντε μέλη του πληρώματος και τους 31 επιβάτες, δώδεκα άνθρωποι τραυματίστηκαν.

## Παραπομπές


## Εξωτερικοί σύνδεσμοι
* (Ρωσικά) Επίσημη ιστοσελίδα
* (Ρωσικά) Αεροδρόμιο του Μπλαγκοβεστσένσκ

Ιγκνάτιεβο
Γκόρντον Φορμπς

Ο **Γκόρντον Φορμπς** (*[[αγγλικά]] : Gordon Forbes*), γεννημένος στο Κέιπ Τάουν στις 21 Φεβρουαρίου 1934, είναι πρώην πρωταθλητής της αντισφαίρισης και συγγραφέας από τη Νότια Αφρική. Κατά τη διάρκεια της δεκαετίας του 1950 και του 1960 συμπαίκτης με τον συμπατριώτη του Άμπε Σέγκαλ θεωρούνταν μία από τις καλύτερες ομάδες διπλών στον κόσμο.

Ο Φορμπς έμαθε να παίζει τένις στην παιδική του ηλικία στο οικογενειακό αγρόκτημα. Σε ηλικία 12 ετών έπαιξε και κέρδισε το πρώτο του τουρνουά στο Ανατολικό Λονδίνο. Ήταν πρωταθλητής της Νότιας Αφρικής το 1959 και το 1961 και δεύτερος το 1955, το 1962, το 1963 και το 1964. Έπαιξε για την ομάδα της Νότιας Αφρικής στο Κύπελλο Ντέιβις σε 14 διοργανώσεις την περίοδο 1955 έως 1963 με ρεκόρ 20 νίκες και 11 ήττες. 

Στο Ρολάν Γκαρός ήταν πρώτος στο διπλό μεικτό το 1955 με συμπαίκτρια την Νταρλίν Χαρντ, και δεύτερος το 1963 στο διπλό αντρών με συμπαίκτη τον Άμπε Σέγκαλ. Στο Πρωτάθλημα αντισφαίρισης Ανατολικής Μεσογείου ήταν δεύτερος το 1956 στο διπλό αντρών με συμπαίκτη τον Ίαν Βέρμακ.

Μετά τη συνταξιοδότησή του από το τένις, έγραψε δύο βιβλία σχετικά με τις εμπειρίες του ως παίκτη και για τους συγχρόνους του στο άθλημα.

## Παραπομπές


Κατηγορία:Νοτιοαφρικανοί αθλητές της αντισφαίρισης
Κατηγορία:Νικητές Γαλλικού Όπεν
Mirrors

***Mirrors*** είναι ο τίτλος του έκτου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου στις 19 Ιουνίου του 1979 μέσω της δισκογραφικής εταιρείας "Columbia". 

## Ο δίσκος
Αυτός ήταν ο πρώτος τους δίσκος, του οποίου την παραγωγή δεν ανέλαβε ο Σάντι Πέρλμαν, δίνοντας την σκυτάλη στον Τομ Γουέρμαν.  Ηχογραφήθηκε στα Kendun Recorders του Μπέρμπανκ της Καλιφόρνια, στα CBS Recording Studios της Νέας Υόρκης και το The Record Plant του Λος Άντζελες.

Στην σύνθεση των κομματιών του άλμπουμ συμμετείχε ο συγγραφέας Μάικλ Μούρκοκ, συνεισφέροντας στο τραγούδι "*The Great Sun Jester*", βασισμένο στο μυθιστόρημα του, "*The Fireclown*". Επίσης, συνεργάστηκαν με το συγκρότημα ο μουσικοκριτικός Ρίτσαρντ Μέλτζερ, ο συνθέτης Τζον Τράιβερς, παλιός φίλος του Έρικ Μπλουμ, ο Μπρους Άμποτ, η σύζυγος του Ντόναλντ "Buck Dharma" Ρέζερ, Σάντρα και η Κάριν Μπουσάρντ.

Παρά την επιτυχία των τριών προηγούμενων άλμπουμ τους, τα δύο εκ των οποίων έγιναν πλατινένια και το τρίτο χρυσό, το "*Mirrors*" δεν κατάφερε να φθάσει στο επίπεδο του χρυσού δίσκου. Το γεγονός αυτό προκάλεσε αρνητική αντίδραση από το συγκρότημα, το οποίο είχε αλλάξει παραγωγό με σκοπό να προσεγγίσει πιο εμπορικά μονοπάτια. Αυτός ήταν και ο λόγος για τον οποίο στο "*[[Cultösaurus Erectus]]*" που ακολούθησε, την παραγωγή ανέλαβε ο Μάρτιν Μπερτς, αναγνωρισμένος για την συνεργασία του με μεγάλα ονόματα του χώρου όπως οι Deep Purple, Rainbow, Fleetwood Mac, Wishbone Ash, Whitesnake, αλλά και μετέπειτα παραγωγός των Iron Maiden και των Black Sabbath.

Το άλμπουμ μπήκε στο Top-50 και στις δύο πλευρές του Ατλαντικού, ενώ περιελάμβανε και το δεύτερο σινγκλ τους που μπήκε στο Hot-100 του Billboard, με τίτλο "*In Thee*", αλλά οι πωλήσεις του δεν είχαν την διάρκεια των υπόλοιπων δίσκων τους.

## Τραγούδια του δίσκου

## Θέσεις τσαρτ

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Mirrors*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά
* **[[Έρικ Μπλουμ]]** - κιθάρα, φωνητικά
* **[[Τζο Μπουσάρντ]]** - μπάσο, φωνητικά
* **[[Άλεν Λάνιερ]]** - πλήκτρα, κιθάρα
* **[[Άλμπερτ Μπουσάρντ]]** - τύμπανα, φωνητικά

## Παραπομπές


## Πηγές
* Mirrors - Blue Öyster Cult | Songs, Reviews, Credits - AllMusic
* Mirrors Review | Blue Öyster Cult | Compact Discs | Reviews | Ultimate Guitar
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1979
Κλουμπ Ντεπορτίβο Χόρχε Γουίλστερμαν

Η **Κλουμπ Ντεπορτίβο Χόρχε Γουίλστερμαν** (ισπανικά: *Club Deportivo Jorge Wilstermann*) είναι ποδοσφαιρικός σύλλογος της Βολιβίας από την πόλη Κοτσαμπάμπα. Ιδρύθηκε στις 24 Νοεμβρίου του 1949 από μια ομάδα εργαζομένων του Lloyd Aero Boliviano. Πήρε την ονομασία της από τον Βολιβιανό αεροπόρο Χόρχε Γουίλστερμαν. Ο Γουίλστερμαν ήταν ένας από τους τρεις πολυνίκεις της Πριμέρα Ντιβισιόν της Βολιβίας και της πρώτης ομάδας της Βολιβίας που κατάφερε να προκριθεί στους ημιτελικούς του Κόπα Λιμπερταδόρες. Η ομάδα διεξάγει τους εντός έδρας αγώνες της στο Εστάδιο Φέλιξ Καπρίλες, χωρητικότητας 32.000 θεατών.

## Επιτυχίες

### Εγχώριες
***[[Πρωτάθλημα ποδοσφαίρου ανδρών Βολιβίας|Πριμέρα Ντιβισιόν]]: 6**
::1980, 1981, 2000, 2006-ST, 2010-A, 2016-C

***[[Β΄ Κατηγορία ποδοσφαίρου ανδρών Βολιβίας|Νασιονάλ Β]]: 7**
::1957*, 1958*, 1959*, 1960, 1967, 1972, 1973 (* Τορνέο Νασιονάλ)

***[[Κόπα Μπολίβια]]: 3**
::1976, 1991, 1998

***[[Κύπελλο Βολιβίας (ποδόσφαιρο ανδρών)|Κόπα Αεροσούρ]]: 2**
::2004, 2011

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις αθλητικών συλλόγων το 1949
Κατηγορία:Ιδρύσεις ποδοσφαιρικών ομάδων το 1949
Κατηγορία:Ποδοσφαιρικές ομάδες Βολιβίας
Σταυράκης Αριστάρχης

Ο **Σταυράκης Αριστάρχης** (1834 ή 1836-1925) ήταν Μέγας Λογοθέτης του Οικουμενικού Πατριαρχείου Κωνσταντινουπόλεως.

## Βιογραφικά στοιχεία
Γεννήθηκε στην Κωνσταντινούπολη το 1834 ή το 1836. Πατέρας του ήταν ο Νικόλαος Αριστάρχης, ο οποίος ήταν ο αμέσως προηγούμενος μέγας λογοθέτης. Ο Σουλτάνος σύμβουλος Επικρατείας τον διόρισε ισόβιο γερουσιαστή της Οθωμανικής Αυτοκρατορίας το 1876. Αναγκάστηκε να αποχωρήσει από την Κωνσταντινούπολη μετά την Μικρασιατική Καταστροφή και πέθανε φτωχός. Πούλησε την περιουσία του και το αρχείο του στο Βατικανό και απεβίωσε το 1925, στην Κωνσταντινούπολη. Τάφηκε στον ναό της Αγίας Παρασκευής Θεραπειών. Ήταν από τα μέλη της πρώτης ομάδας του Μουσικού Συλλόγου Κωνσταντινουπόλεως.

## Παραπομπές


## Εξωτερικοί σύνδεσμοι
*«Βιβλιόφιλοι και βιβλιοθήκες στον ελληνικό πνευματικό χώρο : ο Μέγας Λογοθέτης Σταυράκης Αριστάρχης και η τύχη της βιβλιοθήκης του», Νίκος Ζαχαρόπουλος, 1992 (Επιστημονική Επετηρίδα Θεολογικής Σχολής Α.Π.Θ.)

Κατηγορία:Οικογένεια Αριστάρχη
Κατηγορία:Γερουσιαστές της Οθωμανικής Αυτοκρατορίας
Οίκος του Μπγιέλμπο

Ο **Οίκος του Μπγιέλμπο**, σουηδικά: Bjelbo ή Bjälbo ätten, ή **Οίκος του Φόλκουνγκ** είναι ένας δυναστκός οίκος της Σουηδίας που έξι μέλη του έγιναν βασιλείς της Σουηδίας και ένας της Δανίας. Τρεις από αυτούς ήταν ταυτόχρονα και της Νορβηγίας. Ηγεμόνευσαν από τον 13ο ως τον 14ο αι. Άλλα μέλη έγιναν γιαρλ της Σουηδίας ή επίσκοποι στο Λίνκεπινγκ (Οστεργκότλαντ).

## Ιστορία
Ο Οίκος ονομάστηκε Φόλκουνγκ από τον απώτερο πρόγονό τους Φόλκε τον παχύ. Κάποιοι απόγονοι ήταν αντίθετοι με τους βασιλείς του Οίκου και δημιούργησαν τη *μερίδα Φόλκουνγκ*. Για αποφυγή σύγχυσης οι σύγχρονοι ιστορικοί επινόησαν το όνομα Μπγιέλμπο για τον Οίκο, από την ομώνυμη ιδιοκτησία του Μπίργιερ γιαρλ, δισεγγονού του Φόλκε, στην Ανατολική Γοτθία (Östergötland).

Οι πιο πολλοί γιαρλ (καγκελάριοι) από τον 11ο αι. ως το 13ο αι. (δυναστείες Στένκιλ, Έρικ και Μπγιέλμπο) ήταν από τον Οίκο του Μπγιέλμπο. Πρώτος γιαρλ της Σουηδίας ήταν ο Φόλκε ο παχύς. Επίσης πολλά μέλη του Οίκου ήταν επίσκοποι του Λίνκεπινγκ, που περιλάμβανε την Ανατολική Γοτθία. Επίσης οι πρώτοι δούκες της Φινλανδίας ήταν από τον Οίκο του Μπγιέλμπο και ο θυρεός του Οίκου έγινε αργότερο ο θυρεός της Φινλανδίας.

Ο Μπίργιερ νυμφεύτηκε την Ίνγκεμποργκ, κόρη του Ερρίκου Ι΄ της Σουηδίας. Τον Ερρίκο Ι΄ διαδέχθηκε ο γιος του ως το 1250, τελευταίο άρρεν μέλος του Οίκου του Έρικ. Μετά βασίλευσαν οι δύο γιοι του Μπίργιερ, ο Βάλντεμαρ και ο Μάγκνους Γ΄. O τελευταίος εκπρόσωπος του Οίκου, ο Όλαφ Β΄, ήταν βασιλιάς της Δανίας. Τρεις βασιλείς του Οίκου ήταν ταυτόχρονα και βασιλείς της Νορβηγίας.

Οι περισσότεροι από τους μετέπειτα βασιλείς της Σουηδίας, Νορβηγίας και Δανίας είναι απόγονοι εκ θηλυγονίας του Οίκου του Μπγιέλμπο.

Βασιλείς από τον Οίκο του Μπγιέλμπο:

Μπίργιερ, γιαρλ.
* Βάλντεμαρ της Σουηδίας.
* Μάγκνους Γ΄ της Σουηδίας.
** Μπίργιερ της Σουηδίας.
** Έρικ, δούκας του Σάντερμανλαντ.
*** Μάγκνους Δ΄ της Σουηδίας, Ζ΄ της Νορβηγίας.
**** Έρικ ΙΒ΄ της Σουηδίας.
**** Χάακον ΣΤ΄ της Σουηδίας, ΣΤ΄ της Νορβηγίας.
***** Όλαφ Β΄ της Δανίας, Δ΄ της Νορβηγίας.

## Γενεαλογία του Οίκου του Μπγιέλμπο

 

## Περαιτέρω αναφορές
*Lindkvist, Thomas with Maria Sjöberg  (2006) *Det svenska samhället 800-1720. Klerkernas och adelns tid, Andra upplagan* (Lund: Studentlitteratur) 
*Starbäck, Georg; P.O. Bäckström (1885–1886) *Berättelser ur svenska historien* (Stockholm: F. & G. Beijers Förlag)


Κατηγορία:Βασιλείς της Σουηδίας
Μπγιελμπο
Γεώργιος Στεφάνου

Ο **Γεώργιος Στεφάνου** (1824 - 1901) ήταν Έλληνας αξιωματικός της χωροφυλακής. Υπήρξε ένας από τους ηγέτες της Ηπειρωτικής επανάστασης του 1878, η οποία εκδηλώθηκε κυρίως στις περιοχές των Τζουμέρκων και του Δελβίνου.

## Βιογραφία

### Καταγωγή και συμμετοχή στην επανάσταση του 1878
Ο Στεφάνου γεννήθηκε το 1824 στο Κηπαρό της Χειμάρρας και σταδιοδρόμησε στις τάξεις της Ελληνικής Χωροφυλακής. Το 1877, φέροντας τον βαθμό του αντιμοίραρχου, ενεπλάκη στις διαπραγματεύσεις μεταξύ της ελληνικής κυβέρνησης και των Αλβανών οπλαρχηγών της ΝΔ Αλβανίας στην προσπάθεια επίτευξης κοινής δράσης εναντίον της Οθωμανικής Αυτοκρατορίας στα πλαίσια του ρωσοτουρκικού πολέμου.

Το επόμενο έτος ήταν ένα από τα βασικά στελέχη της Ηπειρωτικής επανάστασης αναλαμβάνοντας την ηγεσία του τομέα Δελβίνου. Με εντολές της υποεπιτροπής που έδρευε στην Κέρκυρα αποβιβάστηκε την 11η ή 12η Φεβρουαρίου στη θέση Μπορτενέζι, επικεφαλής σώματος 460 ή 700 ενόπλων που απαρτιζόταν κυρίως από Ηπειρώτες που κατοικούσαν στα Επτάνησα (συμμετείχαν επίσης Κρητικοί και Πελοποννήσιοι εθελοντές όπως και μερικοί Ιταλοί).

Παρά τις αρχικές επιτυχίες που περιλάμβαναν την κατάληψη των Αγίων Σαράντα και μέρος του καζά Δελβίνου, η αδυναμία συνεννόησης με τους ντόπιους μουσουλμάνους πρόκριτους, η αποχή της Χειμάρρας και οι διενέξεις μεταξύ των οπλαρχηγών αποδυνάμωσαν τους επαναστάτες. Η εξέγερση κατεστάλη ουσιαστικά μετά τη μάχη του Λυκουρσίου όπου στις 23 - 24 Φεβρουαρίου οι επαναστάτες νικήθηκαν από πολυάριθμο οθωμανικό εκστρατευτικό σώμα που ήρθε από τα Ιωάννινα και είχε τη συνδρομή ντόπιων Αλβανών ενόπλων. Μετά από αυτήν την εξέλιξη ο Στεφάνου κατέφυγε με λίγους άνδρες μέσω της Θεσπρωτίας στον ποταμό Λούρο από όπου μετέβη στα Τζουμέρκα προκειμένου να ενισχύσει το εκεί κίνημα, το οποίο όμως είχε παρόμοια αποτυχία με αποτέλεσμα να επιστρέψει στην Ελλάδα.

### Ύστερη δράση
Τον Σεπτέμβριο του 1878 διατάχτηκε με εγκύκλιο του υπουργείου Στρατιωτικών η απόταξή του ώστε να μην εκτεθεί το κράτος έναντι της Οθωμανικής Αυτοκρατορίας, τελικά όμως παρέμεινε στο σώμα της χωροφυλακής παίρνοντας μετάθεση το επόμενο έτος στη Λακωνία προκειμένου να βρίσκεται μακριά από τα σύνορα. Αργότερα μετατέθηκε στην Αθήνα, ενώ αποστρατεύτηκε τον Μάιο του 1894 με τον βαθμό του συνταγματάρχη. Απεβίωσε στις 13 Μαΐου του 1901.

## Παραπομπές

Κατηγορία:Έλληνες επαναστάτες
Κατηγορία:Έλληνες αξιωματικοί της χωροφυλακής
Λεόν Νόργκαρμπ

Ο **Λεόν Νόργκαρμπ** (*[[αγγλικά]]: Leon Hermann Norgarb*), γεννημένος στην Πρετόρια στις 9 Απριλίου 1926, είναι πρώην πρωταθλητής της αντισφαίρισης από τη Νότια Αφρική.

Στο πρωτάθλημα Νοτίου Αφρικής στο απλό ήταν δεύτερος το 1950, δεύτερος επίσης στο πρωτάθλημα Νοτίου Τράνσβααλ το 1950, στο πρωτάθλημα του Γουέστ Πρόβιβς ήταν δεύτερος το 1950 και το 1953. Σε διεθνές επίπεδο είχε συμμετάσχει στα μεγάλα τουρνουά χωρίς επιτυχία όπως το Ρολάν Γκαρός και το Γουίμπλεντον, στο Πρωτάθλημα αντισφαίρισης Ανατολικής Μεσογείου ήταν δεύτερος στο μεικτό το 1952 με συμπαίκτρια την Ντόροθι Χεντ, πρώτος στο διεθνές πρωτάθλημα της Σουηδίας το 1951.

Αγωνίστηκε με τη Νότια Αφρική στο Κύπελλο Ντέιβις του 1951 όπου σε έναν αγώνα στο διπλό αντρών με συμπαίκτη τον Έρικ Στούρτζες έχασαν από το ζευγάρι των Ιταλών Μαρτσέλο Ντελ Μπέλο και Τζιάνι Κουτσέλι με 3-0.

## Παραπομπές


Κατηγορία:Νοτιοαφρικανοί αθλητές της αντισφαίρισης
Όνσε Κάλντας

Η **Όνσε Κάλντας** (ισπανικά: *Once Caldas*) είναι επαγγελματική ποδοσφαιρική ομάδα της Κολομβίας με έδρα το Μανισάλες. Μετέχει στην Κατεγορία Πριμέρα Α. Διεξάγει τους εντός έδρας αγώνες της στο Εστάδιο Πελογράντε, χωρητικότητας 32.000 θεατών.

Η ίδρυση του συλλόγου ανάγεται στις 16 Απριλίου του 1947, όταν συστάθηκε η Ντεπόρτες Κάλντας, η οποία στις 15 Ιανουαρίου του 1961 συγχωνεύθηκε με την Όνσε Ντεπορτίβο, δημιουργώντας έπειτα από διαπραγματεύσεις την Όνσε Κάλντας. Το 2004, η ομάδα κατέκτησε το Κόπα Λιμπερταδόρες, κυρίως λόγω των επιδόσεων του Χουάν Κάρλος Χενάο και του Γιον Βιάφαρα.

## Επιτυχίες

### Εγχώριες
***[[Πρωτάθλημα ποδοσφαίρου ανδρών Κολομβίας|Κατεγορία Πριμέρα Α]]:**
::**Πρωταθλήτρια (4):** 1950, 2003–I, 2009–I, 2010–II

***[[Κόπα Κολόμπια]]:**
::Φιναλίστ (2): 2008, 2018

### Διεθνείς
***[[Κόπα Λιμπερταδόρες]]:**
::**Νιικήτρια (1):** 2004

***[[Ρεκόπα Σουδαμερικάνα]]:**
::Φιναλίστ: 2005

***[[Διηπειρωτικό Κύπελλο (ποδόσφαιρο)|Διηπειρωτικό Κύπελλο]]:**
::Φιναλίστ: 2004

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές ομάδες Κολομβίας
Επίλεκτη κατηγορία ΣΤΟΚ 2017-18

Το Πρωτάθλημα της **Επίλεκτης κατηγορίας ΣΤΟΚ 2017-18** ήταν η 3η έκδοση της Επίλεκτης κατηγορίας ΣΤΟΚ. Το πρωτάθλημα κέρδισε ο Κούρης Ερήμης για 1η φορά στην ιστορία του.

## Σύστημα διεξαγωγής
Στο πρωτάθλημα της Επίλεκτης κατηγορία ΣΤΟΚ 2017-18 συμμετείχαν 14 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Οι πρώτες τέσσερις ομάδες προβιβάστηκαν στην Γ΄ κατηγορία 2018–19 και οι τελευταίες τέσσερις υποβιβάστηκαν. Οι διαβαθμιζόμενες ομάδες συνέχιζαν στο πρωτάθλημα της τοπικής ομοσπονδίας στην οποία ήταν μέλη πριν την είσοδο τους στην Επίλεκτη Κατηγορία ΣΤΟΚ και/ή στην ΚΟΠ.

## Αλλαγές σε σχέση με την [[Επίλεκτη κατηγορία ΣΤΟΚ 2016-17|περίοδο 2016-17]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Γ΄ κατηγορία ποδοσφαίρου ανδρών Κύπρου 2017-18
* Ονήσιλος Σωτήρας 2014
* ΑΠΕΑ Ακρωτηρίου
* Φοίνικας Αγίας Μαρίνας Χρυσοχούς
* Ελπίδα Αστρομερίτη1

Ομάδες που διαβαθμίστηκαν στα αγροτικά πρωταθλήματα
* ΑΣΠΙΣ Πύλας
* Κολώνη Γεροσκήπου FC
* Λένας Λεμεσού
* Σπάρτακος Κιτίου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από τη Γ΄ κατηγορία 2016-17
* Ηρακλής Γερολάκκου
* Ελπίδα Ξυλοφάγου
* ΑΕΝ Αγίου Γεωργίου Βρυσούλλων-Αχερίτου

Ομάδες που προήχθησαν μέσω του πρωταθλήματος ένταξης ΣΤΟΚ 2017
* Ομόνοια Ψευδά
* Εληά Λυθροδόντα
* Ποσειδώνας Γιόλου
* Ροτσίδης Μάμμαρι
* Ορφέας Λευκωσίας2

1,2Σύμφωνα με την προκήρυξη, στη Γ΄ κατηγορία προβιβάζονταν 3 ομάδες. Ωστόσο, πριν την έναρξη την περιόδου 2017-18, αποχώρησε από το πρωτάθλημα Γ΄ κατηγορίας 2017-18 η Ένωση Νέων Παρεκκλησιάς. Τη θέση της πήρε η 4η ομάδα του πρωταθλήματος Επίλεκτης κατηγορίας ΣΤΟΚ 2016-17, Ελπίδα Αστρομερίτη. Την κενή θέση που δημιουργήθηκε στο πρωτάθλημα Επίλεκτης κατηγορίας ΣΤΟΚ 2017-18 πήρε η 5η ομάδα του πρωταθλήματος ένταξης, Ορφέας Λευκωσίας.

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετείχαν στο πρωτάθλημα και τα στάδια που χρησιμοποίησαν.

## Βαθμολογία
Η βαθμολογία του πρωταθλήματος μέχρι στιγμής είναι:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Ισοβαθμίες:
αΆτλας-Εληά 1-0, Εληά-Άτλας 2-1
βΑΕΝ-Ορφέας 2-1, Ορφέας-ΑΕΝ 3-3


Πηγή: Βαθμολογία 

## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

Πηγή: Αποτελέσματα

## Παραπομπές


## Δείτε επίσης

* Επίλεκτη κατηγορία ΣΤΟΚ
* Κύπελλο Γ΄ κατηγορίας και Επίλεκτης κατηγορίας ΣΤΟΚ 2017-18
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Επίλεκτη κατηγορία ΣΤΟΚ
Κατηγορία:Εγχώρια ποδοσφαιρικά πρωταθλήματα 2017–2018
Παιχνίδι ασφυξίας

Το **παιχνίδι ασφυξίας** (επίσης γνωστό ως **παιχνίδι πνιγμού** ή **παιχνίδι λιποθυμίας** ή από τα αγγλικά ως ***choking game***) αναφέρεται στην σκόπιμη αποκοπή οξυγόνου στον εγκέφαλο με στόχο την πρόκληση προσωρινής απώλειας συνείδησης και ευφορίας.

## Λόγοι που κάνουν τον άλλον να το ασκήσει
Έχει διεξαχθεί περιορισμένη έρευνα σχετικά με τα κίνητρα για την άσκηση του παιχνιδιού λιποθυμίας, παρόλο που η αναζήτηση ενθουσιασμού έχει προσδιοριστεί ως παράγοντας κινδύνου, καθώς έχει την αντίληψη ότι πρόκειται για δραστηριότητα χαμηλού κινδύνου. Ατεκμηρίωτοι λόγοι που αναφέρθηκαν περιλαμβάνουν:

* Η κοινωνική πίεση, μια πρόκληση, μια τελετή μετάβασης σε μια κοινωνική ομάδα ή διασκέδαση με την ακανόνιστη συμπεριφορά.
* Η περιέργεια στο να βιώνεις μια μεταβαλλόμενη κατάσταση συνείδησης, την εμπειρία του χασίματος των αισθήσεων, ή μια φανταστική προσέγγιση σε μια εμπειρία κοντά στο θάνατο.
* Η πεποίθηση ότι μπορεί να προκαλέσει μια σύντομη αίσθηση ευφορίας (μια αίσθηση ορμής ή υψηλής απόλαυσης).
* Η αναζήτηση ευθυμίας, αν και σύντομη, χωρίς οικονομικό κόστος.

Οι λόγοι γαι την άσκηση του "παιχνιδιού" είναι διαφορετικοί από την ερωτική ασφυξία. Ο Στιβ Φιλντ, πρόεδρος του Βασιλικού Κολλεγίου Γενικών Ιατρών στο Λονδίνο, υποστηρίζει ότι το παιχνίδι λιποθυμίας επιδιώκεται κυρίως από παιδιά και έφηβους "για να φτιαχτούν χωρίς τη λήψη ναρκωτικών". Τα παιδιά "δεν παίζουν αυτό το παιχνίδι για σεξουαλική ικανοποίηση". Συχνά συγχέεται με την ερωτική ασφυξία, η οποία είναι στέρηση οξυγόνου για σεξουαλική διέγερση. Σε αντίθεση με την ερωτική ασφυξία, η πρακτική του παιχνιδιού λιποθυμίας φαίνεται να είναι ασυνήθιστη στους ενηλίκους.

## Παραπομπές


Κατηγορία:Νεανική κουλτούρα
Ρενώ Β΄ της Βουργουνδίας

Ο **Ρεγγινάλδος Β΄, κόμης της Βουργουνδίας** (Γαλλ.: *Renaud II de Bourgogne*, 1061 - 1097 ή περί το 1102), κόμης της Βουργουνδίας, του Μακόν, του Βιέν και του Όλτινγκεν (1087 - 1097) ήταν ο μεγαλύτερος γιος και διάδοχος του Γουλιέλμου του Μεγάλου και της συζύγου του Στεφανίας. Διαδέχθηκε τον πατέρα του στην κομητεία της Βουργουνδίας σε ηλικία 26 ετών (1087), λαμβάνοντας επιπλέον τον τίτλο του κόμη του Μακόν.

Με τη σύζυγό του Ρεγγίνα του Όλτινγκεν απέκτησε επιπλέον την κομητεία του Όλτινγκεν.

Ο τόπος και ο χρόνος του θανάτου του αμφισβητούνται· σύμφωνα με κάποιες πηγές απεβίωσε πριν την Α΄ Σταυροφορία (1097),  σύμφωνα με άλλες πηγές πέθανε στους Αγίους Τόπους κατά την διάρκεια της Α΄ Σταυροφορίας, στην οποία συμμετείχε με τους αδελφούς του Στέφανο Α΄ κόμη της Βουργουνδίας και Ούγο αρχιεπίσκοπο του Μπεζανσόν.   

## Οικογένεια
Νυμφεύτηκε τη Ρεγγίνα, κόρη και κληρονόμο του Κόνον κόμη του Όλτινγκεν και είχε τέκνα:
* Γουλιέλμος Β΄ 1061-1125, κόμης της Βουργουνδίας.

### Πρόγονοι


## Παραπομπές


## Πηγές
*Sword, Miter and Cloister: Nobility and the Church in Burgundy, 980-1198, Constance Brittain Bouchard (Cornell University Press; Ithaca, NY; 1982)
*The Crusade of 1101, James Lea Cate, A History of the Crusades: The First Hundred Years 

Κατηγορία:Οίκος της Ιβρέας
Κατηγορία:Κόμητες της Βουργουνδίας
Στέφανος Α΄ της Βουργουνδίας

Ο **Στέφανος Α΄ της Βουργουνδίας** (Γαλ.: *Étienne Ier de Bourgogne*, 1065 - 1102) από τον Οίκο της Ιβρέας, ήταν κόμης της Βουργουνδίας (1097 - 1102).

## Βιογραφία
Ήταν δεύτερος γιος του Γουλιέλμου Α΄ κόμη της Βουργουνδίας και της συζύγου του Στεφανίας. Διαδέχθηκε στην κομητεία της Βουργουνδίας τον μεγαλύτερο αδελφό του Ρενώ Β΄ της Βουργουνδίας και κυβέρνησε μαζί με τον ανιψιό του Γουλιέλμο Β΄.  Συμμετείχε στην Α΄ Σταυροφορία σαν αρχηγός του στρατού του Στεφάνου του Μπλουά (1101),  βοήθησε στην πολιορκία της Άγκυρας, πολέμησε στην καταστροφική μάχη της Μυρσιφόντας, αλλά τραυματίστηκε θανάσιμα και πέθανε στην μάχη της Ράμλα (1102) 

## Οικογένεια

Με την σύζυγό του Βεατρίκη της Λωρραίνης, κόρη του Γεράρδου Δ΄ δούκα της Λωρραίνης απέκτησε :
* Ισαβέλλα, παντρεύτηκε τον Ούγο των Μπλουά κόμη της Καμπανίας
* Ρενώ Γ΄ π. 1087-1148, κόμης της Βουργουνδίας.
* Γουλιέλμος Γ΄ 1088-1156, κόμης του Μακόν, Ωξόν, Βιέν.
* Κλημεντία/Μαργαρίτα απεβ. 1163, παντρεύτηκε τον Γκιγκ Δ΄ κόμη του Βιενουά. Θυρεός του ήταν το δελφίνι.

### Πρόγονοι


## Παραπομπές
 		


## Πηγές

*Setton, Kenneth Meyer (1969-01-01). A History of the Crusades: The first hundred years, edited by M. W. Baldwin
*Crusade of 1101, Alan V. Murray, The Crusades to the Holy Land: The Essential Reference Guide
*Mary Stroll, Calixtus the Second, 1119-1124, ed. Robert J. Bast, (Brill, 2004)

Κατηγορία:Οίκος της Ιβρέας
Κατηγορία:Κόμητες της Βουργουνδίας
Γκιζέλα της Βουργουνδίας, μαρκησία του Μομφερράτου

Η **Γκιζέλα**, (γαλλ.: Gisela ,1075 - 1135) από τον Οίκο της Ιβρέας ήταν κόρη του κόμη της Βουργουνδίας και με τους γάμους της έγινε πρώτα κόμισσα της Σαβοΐας και μετά μαρκησία του Μομφερράτου.

## Βιογραφία
Ήταν η δεύτερη κόρη του Γουλιέλμου Α΄ του *Μεγάλου* και της συζύγου του Στεφανίας. 

Παντρεύτηκε δυο φορές: την πρώτη φορά τον Ουμβέρτο Β΄ κόμη της Σαβοΐας και αργότερα, μετά το τέλος του, με δεύτερο γάμο της τον Ρενιέ μαρκήσιο του Μομφερράτου. 

## Οικογένεια
Με τον πρώτο της σύζυγο Ουμβέρτο Β΄ κόμη της Σαβοΐας απέκτησε: 
* Αμεδαίος Γ΄ 1095-1148, δούκας της Σαβοΐας.
* Γουλιέλμος, επίσκοπος της Λιέγης 
* Αδελαΐδα 1092-1154, παντρεύτηκε πρώτα τον Λουδοβίκο ΣΤ΄ της Γαλλίας και μετά τον Ματθαίο Α΄ του Μονμορανσύ.
* Αγνή απεβ. 1127, παντρεύτηκε τον Αρκιμπόλντο ΣΤ΄ κύριο του Μπουρμπόν.
* Ουμβέρτος. 
* Ρέτζιναλντ/Ρενώ.
* Γκύ, ηγούμενος του αββαείου του Ναμύρ. 

Με τον δεύτερο σύζυγο της Ρενιέ των Αλεράμιτσι μαρκήσιο του Μομφερράτου απέκτησε:
* Ιωάννα, παντρεύτηκε τον Γουλιέλμο Κλίτο του Οίκου της Νορμανδίας, κόμη της Φλάνδρας.
* Γουλιέλμος Ε΄ π.1115-1191, μαρκήσιος του Μομφερράτου.
* Ματθίλδη, παντρεύτηκε τον Αλβέρτο μάργραβο του Παρόντι.
* Αδελασία, μοναχή.
* Ισαβέλλα, παντρεύτηκε τον Γκουίντο κόμη του Μπιαντράτε.

### Πρόγονοι



## Παραπομπές
 		


## Πηγές

*Beihammer, Alexander D.; Parani, Maria G.; Schabel, Christopher D., eds. (2008). Diplomatics in the Eastern Mediterranean 1000-1500: Aspects of Cross-Cultural Communication
*Europäische Stammtafeln: Stammtafeln zur Geschichte der Europäischen Staaten, Neue Folge, Herausgegeben von Detlev Schwennicke (Marburg, Germany: Verlag von J. A. Stargardt, 1984)

Κατηγορία:Οίκος της Ιβρέας
Κατηγορία:Μαρκησίες του Μομφερράτου
Κατηγορία:Κόμισσες της Σαβοΐας
Μπέλα φον Κέρλιγκ

Ο **Μπέλα φον Κέρλιγκ** (ουγγρικά: Kehrling Béla), (25 Ιανουαρίου 1891 - 26 Απριλίου 1937) ήταν Ούγγρος αθλητής της επιτραπέζιας αντισφαίρισης της αντισφαίρισης, του χόκευ επί πάγου, του μπόμπσλεϊ και ποδοσφαιριστής. Αγωνίστηκε σε δύο Ολυμπιάδες, του 1912 και του 1924.

Ήταν παντρεμένος με την τη Magda Schlauch η οποία περιστασιακά έπαιζε και τένις και έγραψε άρθρα στην εφημερίδα που δημοσίευσε ο σύζυγός της. Είχαν ένα γιο με το όνομα Μπέλα φον Κέρλιγκ Jr, που γεννήθηκε το 1917 στη Βουδαπέστη ο οποίος υπηρέτησε στην ιππική ταξιαρχία του Ουγγρικού Στρατού το 1944. Είχαν ένα άλλο γιο όνομα Τάμας που γεννήθηκε το 1924 και πέθανε το 1999.

Έπαιξε επαγγελματικά τόσο αντισφαίριση όσο και επιτραπέζια αντισφαίριση. Το 1926 έπαιξε στον πρώτο τελικό του Παγκόσμιου πρωταθλήματος επιτραπέζιας αντισφαίρισης στο Λονδίνο με τον Ζολτάν Μεχλόβιτς στο διπλό αντρών αλλά έχασαν και κατατάχθηκαν δεύτεροι. Ήταν επίσης στην ουγγρική ομάδα που κέρδισε το χρυσό στο ομαδικό. Αρχικά δεν ήταν μέλος της εθνικής ομάδας αλλά κλήθηκε κατά την διάρκεια των αγώνων να αντικαταστήσει τον Ρολάν Τζάκομπι όπου είχε πεθάνει ξαφνικά ο πατέρας του κι επέστρεψε στην Ουγγαρία. Ο Κέρλινγκ αγωνίστηκε μόλις σε έναν αγώνα, νίκησε κι εξασφαλίσει το χρυσό μετάλλιο για την Ουγγαρία. Στο τέλος πήρε δύο μετάλλια στο παγκόσμιο πρωτάθλημα, ένα χρυσό και ένα ασημένιο. Την επόμενη χρονιά, το 1927, συμμετείχε εκ νέου στο παγκόσμιο πρωτάθλημα όπου στο διπλό αντρών με συμπαίκτη τον Μεχλόβιτς κατέκτησαν το χρυσό στο διπλό αντρών.

Στην αντισφαίριση το 1924 κέρδισε το γερμανικό πρωτάθλημα τένις (σήμερα αποκαλούμενο Γερμανικό ανοιχτό πρωτάθλημα Αμβούργου). Την επόμενη χρονιά ήταν πάλι στον τελικό, αλλά έχασε από τον Ότο Φρόιτζχαϊμ. Την ίδια χρονιά κέρδισε το Ουγγρικό πρωτάθλημα αντισφαίρισης (το οποίο κατάκτησε συνολικά 13 φορές μόνο στο απλό. Τον Ιούλιο του 1933 κέρδισε στο διπλό και στο μεικτό  στο Ολλανδικό Πρωτάθλημα. Στο Πρωτάθλημα αντισφαίρισης Ανατολικής Μεσογείου το 1927 ήταν πρώτος στο απλό, στο διπλό αντρών και στο διπλό μεικτό. Αγωνίστηκε με την Ουγγαρία στα κύπελλα Ντέιβις του 1924, 1925, 1926, 1927, 1928, 1929, 1930, 1931, 1932 και του 1933.

Η εφημερίδα *Züricher Sport* κατατάσσει τον Κέρλινγκ ως τον αριθμό 10 στην ευρωπαϊκή κορυφαία κατάταξη το 1931. Σε συνδυασμό με την αθλητική του δραστηριότητα ήταν αντιπρόεδρος της Ουγγρικής ομοσπονδίας αντισφαίρισης και αρχισυντάκτης του επίσημου περιοδικού της, το διμηνιαίο *Tennisz és Golf*.

Στο ποδόσφαιρο, αθλητής του συλλόγου *33 FC*, έγινε τέσσερις φορές διεθνής, από το 1914 έως το 1916, με την Ουγγαρία όπου αγωνίστηκε σε όλα τα παιχνίδια, φιλικά, εναντίον της Αυστρίας , σημειώνοντας κι ένα γκολ.

Στο Χόκεϊ επί πάγου ήταν αθλητής του συλλόγου *BKE* αγωνιζόμενος σε πέντε διεθνεί παιχνίδια.

## Παραπομπές


Κατηγορία:Ούγγροι αθλητές της αντισφαίρισης
Κατηγορία:Ούγγροι ποδοσφαιριστές
Κατηγορία:Ούγγροι αθλητές της επιτραπέζιας αντισφαίρισης
Κατηγορία:Ούγγροι αθλητές του Χόκεϊ επί πάγου
Κατηγορία:Ούγγροι δημοσιογράφοι
Κατηγορία:Ούγγροι αθλητές των χιονοδρομιών
Οίκος του Σβέρε

O **Οίκος του Σβέρρε**, νορβηγ. Sverre aetten, είναι ένας δυναστικός Οίκος της Νορβηγίας, που επτά μέλη του έγιναν βασιλείς της Νορβηγίας και ένα μέλος του της Σκωτίας, από τον 12ο ως τον 14ο αι.

## Ιστορία
Η προηγούμενη δυναστεία της Νορβηγίας ήταν αυτή του Γκίλλε, που αξίωνε ότι ήταν απόγονοι εξ αρρενογονίας του πρώτου της Νορβηγίας Οίκου του Χάρντραντα. Αρχηγέτης του νέου Οίκου είναι ο Σβέρε Σίγκουρντσον, που το 1184 έγινε βασιλιάς της Νορβηγίας. Ο Σβέρε ισχυριζόταν ότι ήταν γιος του Σίγκουρντ Β΄ των Γκίλλε. Στην εποχή του εγγονού του Σβέρε, του Χαάκονος Δ΄, η χώρα έφθασε στην ακμή της. Εγγονός αυτού ήταν ο Χάακον Ε΄, που βασίλευσε ως το 1319, τελευταίο άρρεν μέλος του Οίκου. Η ανιψιά του Μαργαρίτα έγινε βασίλισσα της Σκωτίας. Έπειτα έγιναν βασιλείς στη Νορβηγία τρεις βασιλείς της Σουηδίας, από τον Οίκο των Μπγιέλμπο και μετά από τον Οίκο του Όλντενμπουργκ. 

Βασιλείς από τον Οίκο του Σβέρρε:

Σβερ της Νορβηγίας
* Χάακον Γ΄  της Νορβηγίας
** Χάακον Δ΄ της Νορβηγίας
*** Χάακον ο Νέος
*** Μάγκνους ΣΤ΄ της Νορβηγίας
**** Έρικ Β΄ της Νορβηγίας
***** Μαργαρίτα της Σκωτίας
**** Χάακον Ε΄ της Νορβηγίας.

## Γενεαλογία των Σβέρρε της Νορβηγίας

Κατηγορία:Βασιλείς της Νορβηγίας
Κατηγορία:Οίκος του Σβερ
Γαλερία Φουνδάνα

Η **Γαλερία Φουντάνα** ήταν η δεύτερη σύζυγος του Ρωμαίου Αυτοκράτορα Βιτέλλιου.

Η Γαλερία έκανε δυο παιδιά με τον Βιτέλλιο: έναν γιο και μία κόρη.   Ο Τάκιτος ισχυρίζεται ότι η Γαλερία ήταν μ;iα γυναίκα «υποδειγματικής αρετής», και ότι «δεν έλαβε μέρος στα αίσχη του Βιτέλλιου».  Ο γιος της σκοτώθηκε μαζί με τον πατέρα του κατά την εξέγερση των Φλαβίων. Η Γαλερία δεν εκτελέστηκε, και της επετράπη να θάψει τον σύζυγό της. Ο Aυτοκράτορας Βεσπασιανός βοήθησε την κόρη της Βιτελλία να κάνει έναν καλό γάμο.

## Παραπομπές


Γαλερια
Κατηγορία:Ρωμαίες γυναίκες
Γιένο Πέτερι

Ο **Γιένο Πέτερι** (*[[ουγγρικά]]: Jenő Péteri ή  Petery*), ( - ) ήταν Ούγγρος αθλητής της αντισφαίρισης.

Στο Ουγγρικό πρωτάθλημα και στο διπλό αντρών ήταν πρώτος το 1926, 1927 και το 1928 με συμπαίκτη τον Μπέλα φον Κέρλιγκ. Στο Πρωτάθλημα αντισφαίρισης Ανατολικής Μεσογείου το 1927 ήταν πρώτος στο διπλό με συμπαίκτη τον Μπέλα φον Κέρλιγκ.

Στο Κύπελλο Ντέιβις αγωνίστηκε με την Ουγγαρία το 1924, 1927, 1928 και το 1929 με ρεκόρ 2 νίκες και 4 ήττες.

## Παραπομπές


Κατηγορία:Ούγγροι αθλητές της αντισφαίρισης
Δημήτρης Παπαδάκης

Ο **Δημήτρης Παπαδάκης** (Αμμόχωστος, 22 Αυγούστου 1966) είναι Ελληνοκύπριος πολιτικός. Από το 2014 μέχρι το 2023 ήταν ευρωβουλευτής στο Ευρωπαϊκό Κοινοβούλιο εκλεγμένος με την ΕΔΕΚ και μετέπειτα με την Αιχμή.

## Βιογραφία
### Προσωπική ζωή και σπουδές
Ο Δημήτρης Παπαδάκης γεννήθηκε στην Αμμόχωστο. Μετά την τουρκική εισβολή του 1974 εγκαταστάθηκε στη Λεμεσό. Σπούδασε οικονομικά στο Οικονομικό Πανεπιστήμιο Αθηνών. 

Έχει δύο κόρες.

### Πολιτική σταδιοδρομία
Την περίοδο των σπουδών του διετέλεσε πρόεδρος της φοιτητικής παράταξης του Αγώνα και Γενικός Γραμματέας της ΕΦΕΚ Αθηνών. Ακολούθως, διετέλεσε πρόεδρος της Νεολαίας ΕΔΕΚ, εκπρόσωπος τύπου του κόμματος και γραμματέας της κεντρικής επιτροπή της ΕΔΕΚ.

Στις Ευρωεκλογές του 2014 εκλέχθηκε ευρωβουλευτής με την ΕΔΕΚ για την περίοδο 2014-2019. Επανεκλέχθηκε στις Ευρωεκλογές του 2019. Συμμετέχει στην πολιτική ομάδα Προοδευτική Συμμαχία Σοσιαλιστών και Δημοκρατών.

Ως ευρωβουλευτής είναι συμμετέχει στην Επιτροπή Εξωτερικών Υποθέσεων, στην Επιτροπή Περιφερειών,  στην Επιτροπή Αναφορών και στην ad hoc Επιτροπή του Ευρωπαϊκού Κοινοβουλίου για την Τρομοκρατία.

## Παραπομπές

## Πηγές
*
*
*

## Εξωτερικοί σύνδεσμοι
* Επίσημη ιστοσελίδα 

Κατηγορία:Ευρωβουλευτές εκλεγμένοι με την ΕΔΕΚ
Ρενώ Γ΄ της Βουργουνδίας

Ο **Ρενώ Γ΄ της Βουργουνδίας** (Γαλ.:*Renaud III de Bourgogne*, περί το 1093 - 1148) από τον Οίκο της Ιβρέας, κόμης της Βουργουνδίας (1127-1148), ήταν γιος του Στεφάνου Α΄ της Βουργουνδίας και της Βεατρίκης της Λωρραίνης, κόρης του Γεράρδου Δ΄ δούκα της Λωρραίνης. 

## Βιογραφία
Πριν γίνει κόμης της Βουργουνδίας είχε πάρει τον τίτλο του δούκα του Μακόν με τον θάνατο του πατέρα του μαζί με τον αδελφό του Γουλιέλμο της Βιέννης (1102). Ανακήρυξε την ανεξαρτησία του από τον αυτοκράτορα Λοθάριο Β΄, αλλά ηττήθηκε από τον Κορράδο Γ΄ της Γερμανίας και αναγκάστηκε να εγκαταλείψει όλα τα εδάφη του ανατολικά του Ιούρα. Το όνομα της γαλλικής περιοχής Φρανς-Κοντέ καθορίστηκε από τον τίτλο του στη γαλλική γλώσσα που σημαίνει *"ελεύθερη κομητεία"*.  Το 1148 ενώ ταξίδευε στη Γαλλία έπεσε θύμα πολλαπλών ασθενειών και πέθανε αιφνίδια, ώστε δεν πρόλαβε ούτε να ορίσει κηδεμόνα για τη μικρή του κόρη Βεατρίκη Α΄ της Βουργουνδίας, που τον διαδέχθηκε. 

## Οικογένεια
Νυμφεύτηκε το 1330 την Αγάθη της Λωρραίνης, κόρη του Σιμόν Α΄, δούκα της Λωρραίνης και της Αδελαΐδας των Ρέγκιναρ, κόρης του Ερρίκου Γ΄ κόμη του Λουβαίν και είχε τέκνα:
* Βεατρίκη Α΄ 1143-1184, κόμισσα της Βουργουνδίας.

## Πρόγονοι


## Παραπομπές


## Πηγές
* Si la Comté m'était contée [archive] de Jean-Louis Clade (2001)

Κατηγορία:Οίκος της Ιβρέας
Κατηγορία:Κόμητες της Βουργουνδίας
Ιουλία Μαίσα

Η **Ιουλία Μαίσα** (*Iulia Maesa*, 7 Μαΐου 165 - 3 Αυγούστου 224) ήταν Ρωμαία ευγενής, κόρη του Γάιου Ιούλιου Βασιανού, ιερέα της ηλιακής θεότητας Ηλιογάβαλου, προστάτη θεού της Έμεσας (σημερινής Χομς) στη ρωμαϊκή επαρχία της Συρίας. 

## Βιογραφία
Ήταν αδελφή της Ιουλίας Δόμνας, συζύγου του Αυτοκράτορα Σεπτίμιου Σεβήρου, και γιαγιά -από την πλευρά της μητέρας τους- των Αυτοκρατόρων Ηλιογάβαλου και Αλέξανδρου Σεβήρου.

Όταν ο Μακρίνος έγινε Αυτοκράτορας, η Ιουλία Μαέίσα κατάφερε να τον εκθρονίσει, για να γίνει Αυτοκράτορας ο εγγονός της Ηλιογάβαλος· η ίδια ανακηρύχθηκε Αυγούστα. Μετά τη δολοφονία του Ηλιογάβαλου, ο δεκατετράχρονος εγγονός της Αλέξανδρος έγινε Αυτοκράτορας. Η Ιουλία παρέμεινε στην εξουσία μέχρι το τέλος της το 224. 

## Οικογένεια
Η Ιουλία παντρεύτηκε έναν ύπατο, τον Γάιο Ιούλιο Άβιτο Αλεξιανό, με τον οποίο είχε δύο κόρες:
* Ιουλία Σοαιμιάς π. 180-222, παντρεύτηκε τον Σέξτο Βάριο Μάρκελλο έφορο (procurator) υδραγωγείων. Γιος τους ήταν ο:
** Ηλιογάβαλος 203-222, Αυτοκράτορας των Ρωμαίων.
* Ιουλία Αβίτα Μαμαία μετά το 180-235, παντρεύτηκε τον Μάρκο Ιούλιο Γέσσιο Μαρκιανό προμάγιστρο. Γιος τους ήταν ο:
** Αλέξανδρος Σεβήρος 208-235, Αυτοκράτορας των Ρωμαίων.

## Παραπομπές


Κατηγορία:Ρωμαίες Αυτοκράτειρες
Κατηγορία:Δυναστεία της Έμεσας
Fire of Unknown Origin

***Fire of Unknown Origin*** είναι ο τίτλος του όγδοου στούντιο άλμπουμ του αμερικάνικου χαρντ ροκ συγκροτήματος Blue Öyster Cult, το οποίο κυκλοφόρησε σε μορφή δίσκου βινυλίου τον Ιούλιο του 1981 μέσω της δισκογραφικής εταιρείας "Columbia". 

Αυτός ήταν ο τελευταίος δίσκος με την αρχική σύνθεση του συγκροτήματος, αφού μετά την περιοδεία για την προώθηση του, αποχώρησε ο Άλμπερτ Μπουσάρντ, δίνοντας την θέση του στον Ρικ Ντάουνι.

## Ηχογράφηση
Οι ηχογραφήσεις του δίσκου πραγματοποιήθηκαν στα Kingdom Sound Studios του Λονγκ Άιλαντ της Νέας Υόρκης, με παραγωγό τον Μάρτιν Μπερτς, για δεύτερη συνεχόμενη φορά, αφού είχαν συνεργαστεί και πάλι στο "*[[Cultösaurus Erectus]]*".

## Σύνθεση
Στην σύνθεση του ομώνυμου κομματιού συμμετείχε η Πάτι Σμιθ, ενώ στο "*Veteran of the Psychic Wars*" συνεργάστηκαν για άλλη μια φορά με τον Μάικλ Μούρκοκ, με τους στίχους του να μιλούν για την ενσάρκωση του Αιώνιου Προμάχου, που εμφανίζεται συχνά στα βιβλία του Μούρκοκ. Το τραγούδι έκανε την εμφάνιση του και στο σάουντρακ της ταινίας "*Heavy Metal*".

Στην δημιουργία του "*Joan Crawford*" συνεισέφεραν οι Τζακ Ριγκ και Ντέιβιντ Ρότερ και αναφέρεται στην ηθοποιό της δεκαετίας του '20 και του '30, αλλά και την κόρη της, Κριστίνα.

Στο "*Burnin' for You*" συνεργάστηκαν και πάλι με τον Ρίτσαρντ Μέλτζερ και αρχικός τίτλος του κομματιού ήταν "*Burn Out The Night*". Στους πρώτους οκτώ στίχους του κομματιού αναφέρεται η λέξη "Home" και στους οκτώ επόμενους η λέξη "Time".

## Εμπορική επιτυχία
Το "*Fire of Unknown Origin*" σκαρφάλωσε στο Top-30 στην Μεγάλη Βρετανία, τις Ηνωμένες Πολιτείες και τον Καναδά, βοηθούμενο από την επιτυχία του σινγκλ "*Burnin' for You*", το οποίο αποτέλεσε το δεύτερο και τελευταίο Top-40 σινγκλ τους. Το άλμπουμ βραβεύθηκε ως χρυσός δίσκος, ενώ το σινγκλ ανέβηκε στην κορυφή των Hot Mainstream Rock Tracks του Billboard.

## Τραγούδια του δίσκου

## Θέσεις τσαρτ

## Βραβεία
***Fire of Unknown Origin*** *(άλμπουμ)*
* Ηνωμένες Πολιτείες (*RIAA Certification*): *Χρυσός* 
* Καναδάς (*CRIA Certification*): *Χρυσός* 

## Τα μέλη των Blue Öyster Cult
Οι μουσικοί οι οποίοι ηχογράφησαν το "*Fire of Unknown Origin*" είναι οι εξής:

* **[[Ντόναλντ Ρέζερ|Ντόναλντ "Buck Dharma" Ρέζερ]]** - κιθάρα, φωνητικά, κρουστά, μπάσο
* **[[Έρικ Μπλουμ]]** - κιθάρα, φωνητικά, μπάσο
* **[[Τζο Μπουσάρντ]]** - μπάσο, φωνητικά
* **[[Άλεν Λάνιερ]]** - πλήκτρα
* **[[Άλμπερτ Μπουσάρντ]]** - τύμπανα, φωνητικά, συνθεσάιζερ

;*Γκεστ συμμετοχές*
* **Κάρλα ΝτεΒίτο** - φωνητικά
* **Σάντι Τζιν** - φωνητικά
* **Μπίλι Τσιβιτέλα** - κρουστά
* **Τόνι Σεντρόουν** - κρουστά
* **Τζέσι Λεβί** - ενορχήστρωση

## Παραπομπές


## Πηγές
* Fire of Unknown Origin - Blue Öyster Cult | Songs, Reviews, Credits - AllMusic
* Fire of Unknown Origin Blue Oyster Cult | Classic Rock Review
* Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1981
Ομοσπονδία Ποδοσφαίρου Κόστα Ρίκα

Η **Ομοσπονδία Ποδοσφαίρου Κόστα Ρίκα** (ισπανικά: *Federación Costarricense de Fútbol*, FEDEFUTBOL) είναι το ανώτατο διοικητικό όργανο όσον αφορά το άθλημα του ποδοσφαίρου στην Κόστα Ρίκα. Ιδρύθηκε στις 13 Ιουνίου του 1921 ενώ το 1927 έγινε μέλος της FIFA, καθώς και το 1961 της CONCACAF.

Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων, όπως και των ερασιτεχνικών πρωταθλημάτων της Κόστα Ρίκα. Τα επαγγελματικά πρωταθλήματα της χώρας διοργανόνωνται από την Ένωση Ποδοσφαιρικών Σωματείων της Πριμέρα Ντιβισιόν (UNAFUT) υπό την εποπτεία της Ομοσπονδίας Ποδοσφαίρου Κόστα Ρίκα.

## Ιστορία
Κατά το έτος 1921, δημιουργήθηκε η Εθνική Ένωση Ποδοσφαίρου (Liga Nacional de Fútbol) από τα σωματεία Αλαχουελένσε, Καρταχινές, Ερεδιάνο, Λα Λιμπερτάδ, Εσπανιόλα ντε Σαν Χοσέ, Λα Ουνιόν ντε Τρες Ρίος και Λιμονένσε, οι οποίες σχημάτισαν την Πριμέρα Ντιβισιόν.

Το 1931, η Ένωση οργανώθηκε συγκεντρωτικά και μετονομάστηκε σε Ομοσπονδία Αθλητισμού Κόστα Ρίκα (Federación Deportiva de Costa Rica), ενώ αργότερα μετονομάστηκε σε Εθνική Ομοσπονδία Ποδοσφαίρου (Federación Nacional de Fútbol) και στη δεκαετία του 1970 πήρε την τελική της ονομασία σε Ομοσπονδία Ποδοσφαίρου Κόστα Ρίκα (Federación Costarricense de Fútbol, FEDEFUTBOL).

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Κόστα Ρίκα
Κοστα Ρικα
Οίκος του Γκίλλε

Ο **Οίκος του Γκίλλε**, νορβ. Gille, είναι ένας δυναστικός Οίκος της Νορβηγίας, που πέντε μέλη του έγιναν βασιλείς της χώρας από τον 12ο ως τον 13ο αι. 

## Ιστορία
Ο Οίκος του Χορφάγκρε είναι ο πρώτος της Νορβηγίας και ο επόμενος Οίκος του Χάρντραντα αξίωνε καταγωγή από τον πρώτο. Το 1130 έγινε βασιλιάς της χώρας ο Χάραλντ Δ΄ Γκίλλε, που έλεγε ότι στα νεανικά του έτη η μητέρα του και η οικογένειά της του έλεγαν ότι είναι νόθος γιος του Μάγκνους Γ΄ της Νορβηγίας από τον Οίκο Χάρντραντα

. Το παρωνύμιό του *Γκίλλε*, στα Γαελικά (Κελτικά της Ιρλανδίας και των Εβρίδων νήσων), σημαίνει *υπηρέτης* (του Χριστού). Πράγματι ο Μάγκνους Γ΄ είχε κάνει πολλές εκστρατείες και κατακτήσεις στις Εβρίδες και στα άλλα νησιά και ο Χάραλντ Δ΄ είχε έλθει από εκεί. Έτσι ο Οίκος του Γκίλλε θα μπορούσε να θεωρηθεί ως πλάγιος κλάδος του Οίκου του Χάρντραντα. 

Η περίοδος του Οίκου σημαδεύτηκε με έναν εμφύλιο πόλεμο (Borgerkrigstida) το διάστημα 1130-1240. Οι βασιλείς του Οίκου επέκτειναν τη δύναμη και τον πλούτο της δυναστείας
. Εκτός από τους πέντε βασιλείς,  ένα ακόμη μέλος ήταν διεκδικητής βασιλιάς και επίσης ο Ίνγκε Β΄ της Νορβηγίας ήταν απόγονος εκ θηλυγονίας του Οίκου. Τους διαδέχθηκε ο Οίκος του Σβέρε, που και αυτός αξίωνε ότι ήταν απόγονος εξ αρρενογονίας των Γκίλλε.

Βασιλείς της Νορβηγίας του Οίκου του Γκίλλε:

Χάραλντ Δ΄ Γκίλλε της Νορβηγίας
* Ίνγκε Α΄ της Νορβηγίας
* Άισταϊν Β΄ της Νορβηγίας
* Μάγκνους Χάραλντσον διεκδικητής 
* Σιγούρδος Β΄ της Νορβηγίας
** Χάακον Β΄ της Νορβηγίας
** Σεσίλια, σύζ. Φόλκβιντ
*** Ίνγκε Β΄ της Νορβηγίας.

## Γενεαλογία των Γκίλλε  της Νορβηγίας

## Παραπομπές



Κατηγορία:Βασιλείς της Νορβηγίας
Επαρχία Ντονγκ Χι

Η **Επαρχία Ντονγκ Χι** (βιετναμέζικα: Đồng Hỷ) είναι αγροτική επαρχία της Επαρχίας Τάι Νγκουγιέν στην Βορειοανατολική περιφέρεια του Βιετνάμ. Ο ποταμός Σόι ρέει μέσω της επαρχίας. Το 2003, η επαρχία είχε πληθυσμό 122.932 κατοίκων. Η επαρχία καλύπτει έκταση 462 τετραγωνικών χιλιομέτρων. Η επαρχιακή πρωτεύουσα βρίσκεται στο Τσούα Χανγκ.

## Διοικητικές διαιρέσεις
Η επαρχία διαιρείται στις ακόλουθες διοικητικές διαιρέσεις: Τσούα Χανγκ, Τράι Κάου, Σονγκ Κάου, Χόα Θουόνγκ, Ναμ Χόα, Ταν Λόι, Κάι Θι, Χοπ Τιέν, Χε Μο, Βαν Χαν, Χόα Τρουνγκ, Κουάνγκ Σον, Βαν Λανγκ, Ταν Λονγκ, Χόα Μπιν, Μιν Λαπ και Λιν Σον. 

## Παραπομπές


Κατηγορία:Γεωγραφία του Βιετνάμ